Էնկիդուի մահը ողբացող Գիլգամեշը համաշխարհային դրամայի կենտրոնն է: Ուղղակի, թե անուղղակի, այս ողբի շուրջն են պտտվում բոլոր դրամաները: Բազմազան են դրսևորումները, հանգուցալուծումները` տարբեր, մինչև անգամ կա աճպարարության կիրառում` հարություն տալ մեռածին, բայց այս ողբի էությունը Գիլգամեշի խելագարությունն է: Այդ խելագարության պատճառի մեջ է դրամայի գաղտնարանը, որը եղել ու մնալու է, քանի դեռ զարկում է գեթ մեկ մարդկային սիրտ: